Document ID: 31992R1652

ΚΑΝΟΝΙΣΜΟΣ (ΕΟΚ) αριθ. 1652/92 ΤΗΣ ΕΠΙΤΡΟΠΗΣ της 26ης Ιουνίου 1992 για τον καθορισμό των επιστροφών κατά την εξαγωγή του δεματοποιημένου καπνού εσοδείας 1988, 1989 και 1990
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 για την κοινή οργάνωση των αγορών στον τομέα του ανεπεξέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 9 παράγραφος 2 τρίτο εδάφιο πρώτη πρόταση,
Εκτιμώντας:
ότι έχουν καθορισθεί επιστροφές κατά την εξαγωγή για ορισμένες ποικιλίες καπνού εσοδείας 1998, 1989 και 1990 από τον κανονισμό (ΕΟΚ) αριθ. 3665/88 (3), τον κανονισμό (ΕΟΚ) αριθ. 3766/89 (4) και τον κανονισμό (ΕΟΚ) αριθ. 3793/90 (5) αντιστοίχως-
ότι ο κανονισμός (ΕΟΚ) αριθ. 3780/91 της Επιτροπής (6) ορίζει ότι λήγει η προθεσμία χορήγησης των επιστροφών αυτών στις 30 Ιουνίου 1992- ότι, για ορισμένες ποικιλίες των καπνών αυτών, παρουσιάστηκαν κάποιες δυνατότητες εξαγωγής μετά την ημερομηνία αυτή-
ότι ο κανονισμός (ΕΟΚ) αριθ. 3779/91 της Επιτροπής (7) ορίζει επιστροφές για την εξαγωγή του δεματοποιημένου καπνού εσοδείας 1991 (7)- ότι οι επιστροφές αυτές εξακολουθούν να ισχύουν έως τις 31 Δεκεμβρίου 1992-
ότι, λόγω της ευνοϊκής εξέλιξης της κατάστασης της παγκόσμιας αγοράς καθώς και για να διευκολυνθεί ο έλεγχος, θα πρέπει να χορηγηθούν επιστροφές για ορισμένες ποικιλίες εσοδείας 1988, 1989 και 1990 καθορίζοντας το επίπεδό τους στο ίδιο επίπεδο με εκείνο που προβλέπεται από τον κανονισμό (ΕΟΚ) αριθ. 3779/90 της εσοδείας 1991-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας των ποικιλιών του δεματοποιημένου καπνού εσοδείας 1988, 1989 και 1990 για τις οποίες, σύμφωνα με το άρθρο 9 του κανονισμού (ΕΟΚ) αριθ. 727/70 χορηγείται επιστροφή κατά την εξαγωγή, το ποσόν της επιστροφής αυτής καθώς και οι τρίτες χώρες προορισμού καθορίζονται στα παραρτήματα.
Η επιστροφή χορηγείται για το δεματοποιημένο καπνό που παρουσιάζεται σε μία από τις δύο μορφές που περιγράφονται κατωτέρω:
α) καπνός σε φύλλα ολόκληρα ή κομμένα (μη απομισχωμένος) που υπάγεται στον κωδικό ΣΟ ex 2401 10 (παράρτημα Ι)-
β) απομισχωμένος καπνός (πλήρως απομισχωμένος) σε τεμάχια ελάσματος, ελαχίστου μεγέθους 0,5 cm, που υπάγεται στον κωδικό ΣΟ ex 2401 20 (παράρτημα ΙΙ).
Άρθρο 2
Ο παρών κανονισμός αρχίζει να ισχύει την 1η Ιουλίου 1992. Εφαρμόζεται έως τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιουνίου 1992.

Labels: 3
17